# Klageskema vedrørende vandløbs- og afvandingsforhold (dræn)

**Forsøg først at løse problemet lokalt**

Før du klager, bør du forsøge at løse problemet lokalt. Du kan f.eks. tage en snak med den person, som du mener er ansvarlig for genen. Klager er forbeholdt situationer, hvor du ikke mener at problemet kan løses på andre måder, og bør derfor anses som sidste udvej.

**Orienter dig i vores pjecer**

Inden du udfylder klageskemaet, kan det være en god idé at orientere dig i vandløbspjecerne på kommunens hjemmeside:

[Link til kommunens hjemmeside, afsnit om vandløb, hvor du kan finde pjecer med flere informationer](https://www.kalundborg.dk/borger/veje-teknik-og-miljoe/natur/vandloeb-og-soeer/vandloeb)

Her kan du blandt andet læse mere om at rejse en vandløbssag mod en privatperson samt dine rettigheder og forpligtigelser i henhold til vandløbsloven.

**Brug af klageskemaet**

Du har med dette klageskema mulighed for at rette henvendelse til kommunen om et forhold, som du mener enten er ulovligt eller som er til gene eller ulempe for dig.

Send skemaet til:

Kalundborg Kommune, Plan Byg & Miljø, Holbækvej 141B, 4400 Kalundborg, eller på e-mail til vandlob@kalundborg.dk

Har du i øvrigt spørgsmål til skemaet kan du ringe til Kalundborg Kommune på telefon 59 53 44 00, der viderestiller dig til Plan Byg & Miljø.

**Sagens videre forløb**

Når kommunen har modtaget klageskemaet, vil du modtage et kvitteringsbrev. Først når sagen er blevet tildelt en sagsbehandler og oprettet med et sagsnummer, vil du blive kontaktet med henblik på videre sagsbehandling.

Du skal være opmærksom på, at sagsbehandlingstiden kan være meget lang, og det vil derfor ofte være hensigtsmæssigt at løse problemet uden en klagesag. Genen kan ikke forventes afhjulpet eller mindsket, straks efter klagen er indsendt.

Klageskemaet vil normalt blive sendt til den, der klages over, med henblik på en udtalelse (partshøring), og vil derudover indgå i sagens dokumenter. Kommunen vil efter partshøring af den påklagede vurdere, hvad der videre skal ske i sagen. Bemærk at det ikke er muligt at være anonym part i vandløbssager.

Hvis kommunen ikke mener, at der er baggrund for at gå videre med sagen, vil du blive oplyst om, at du måske kan klage over dette til en højere klageinstans. Det afhænger blandt andet af, om det er en afgørelse, der overhovedet kan påklages og om hvorvidt du er klageberettiget efter den lovgivning, der regulerer forholdet.

**Klageskema – Vandløbs- og afvandingsforhold (dræn)**

**Kontaktoplysninger på klager**

| Navn |  |
| --- | --- |
| Adresse |  |
| Postnummer/By |  |
| Telefonnr. |  |
| E-mail |  |

**Kontaktoplysninger på den der klages over (udfyldes ikke, hvis klagen omhandler drift af offentlige vandløb)**

| Navn |  |
| --- | --- |
| Adresse |  |
| Postnummer/By |  |
| Evt. kontaktperson |  |

**Drejer det sig om privat eller offentligt vandløb (sæt x)**

| Privat vandløb |  |
| --- | --- |
| Offentligt vandløb |  |

**Hvad klages der over (sæt x)**

| Manglende vedligehold af privat drænledning/rørlagt vandløb |  |
| --- | --- |
| Ulovlig regulering (ændret vandløbsforløbsretning, etablering af nyt vandløb, etablering af bro med rør el. lign, ændret dimension af drænrør, tilslutning til eksisterende dræn - uden tilladelse)  |  |
| Vandløbsstuvning (forhøjet vandstand pga. manglende oprensning af sand, slam/dynd, blade, tagrør, mindre grene, mindre træer og grødevækst) |  |
| Vandløbsstuvning (forhøjet vandstand pga. nedfaldne brinker) |  |
| Væltede træer (stormvæltede træer og nedfaldne grene) |  |
| Ulovlig oprensning, vandløb beskyttet under naturbeskyttelseslovens § 3 (overvedligeholdt vandløb og/eller ændret vandløbsskikkelse) |  |
| Andet  |  |

**Beskrivelse af klagen**

| * 1. Hvor er problemet? Vær så konkret som muligt og angiv matr.nr. og ejerlav eller stationering ved offentlige vandløb[[1]](#footnote-2) (vedhæft også kortbilag eller skitse):
 |
| --- |
|  |
| * 1. Dokumentation for at problemet ikke forårsages på egen matrikel (dette punkt skal kun udfyldes ved drænsager)
 |
|  |
| * 1. Beskrivelse af problemet (Vedhæft fotos el.lign.):
 |
|  |
| * 1. Hvor længe har problemet stået på?:
 |
|  |
| * 1. Beskrivelse af din dialog med den, der klages over (vedhæft eventuelt kopi af korrespondancen):
 |
|  |
| * 1. Andet:
 |
|  |

| Dato: |  | Underskrift: |  |
| --- | --- | --- | --- |

Klagen sendes til:

Kalundborg Kommune, Plan Byg & Miljø, Holbækvej 141B, 4400 Kalundborg, eller til vandlob@kalundborg.dk

**Skal vedhæftes:**

* **Kortbilag**
* **Fotomateriale af problemet**
* **Dokumentation for at problemet ikke forårsages på egen matrikel (kun ved drænsager)**

**Kommunens registrering og videregivelse af oplysninger om dig**

Kommunen har i medfør af persondataloven pligt til at underrette den, der klages over.

Vi skal også oplyse dig om, at den der klages over i henhold til forvaltningsloven, kan bede om aktindsigt i oplysningerne om, hvem der har klaget. Kommunen har pligt til at udlevere disse oplysninger, medmindre der undtagelsesvist er særlige forhold, der taler mod udlevering af oplysningerne. Hvis du har navne- og adressebeskyttelse, kan du derfor anføre det i skemaet. Endvidere kan du oplyse, hvis du mener, at der er andre særlige forhold, der taler for hemmeligholdelse af din identitet.

Du har ret til at vide, hvilke oplysninger kommunen har om dig, og du kan kræve forkerte oplysninger rettet eller slettet.

**Kommunens databeskyttelsesrådgiver**

Du kan kontakte databeskyttelsesrådgiveren om dine rettigheder i henhold til databeskyttelseslovgivningen.

Kalundborg Kommunes databeskyttelsesrådgiver er:

Bech-Bruun Advokatpartnerselskab, Langelinie Allé 35, 2100 København Ø, tlf. 72273002

E-mail: dpo.kalundborg@bechbruun.com

Sikker beskedfunktion: [Ved at følge dette link kan du bruge funktionen "Sikker besked".](https://dpo.bechbruun.com/kalundborg)

Du kan læse mere om databeskyttelsesrådgiver på Kalundborg Kommunes hjemmeside,

[Ved at følge dette link kan du læse mere om Kalundborg Kommunes databeskyttelsesrådgiver.](https://www.kalundborg.dk/kommunen/databeskyttelse/databeskyttelse)

Venlig hilsen

Kalundborg Kommune – Plan Byg & Miljø

1. Kortlaget ”vandløbsstationering” kan findes under fanen ”vand” på kommunens digitale kort: [https://kort.kalundborg.dk/spatialmap?](https://kort.kalundborg.dk/spatialmap) [↑](#footnote-ref-2)